Vėdaraitiškių valsčius

Vėdaraitiškių valsčius (, nuo 1939 m. Amtsbezirk Sandkirchen) – Rytų Prūsijos administracinis teritorinis vienetas, gyvavęs 1909–1945 m. dabartinės Kaliningrado srities rytinėje dalyje. Iki 1922 m. priklausė Ragainės apskričiai, vėliau buvo Tilžės-Ragainės apskrities sudėtyje. Valsčiaus centras buvo Vėdaraitiškiuose.

Istorija
Suformuotas 1909 m. iš trijų Galbrasčių valsčiaus, penkių Kakšių valsčiaus ir penkių Jukšteino valsčiaus kaimo bendruomenių. 1929 m. Danenbergo, Mikėnų ir Vėdarų kaimai sujungti į naują, Valdavos kaimo bendruomenę, 1938 m. Mažieji Kakšiai prijungti prie Didžiųjų Kakšių. 1938–1945 m. Vėdaraitiškių valsčių sudarė 10 kaimo bendruomenių: Didžiųjų Kakšių, Didžiųjų Šilelių, Galbrasčių, Kakšbalio, Mažųjų Šilelių, Naujųjų Krauleidžių, Ožių, Senųjų Krauleidžių, Valdavos ir Vėdaraitiškių.Amtsbezirk Sandkirchen, Territoriale Veränderungen in Deutschland und deutsch verwalteten Gebieten 1874–1945 (vok.). Nuoroda tikrinta 2024-09-28.

Valsčius buvo rytinėje apskrities dalyje, Pilkalnio apskrities paribyje, prie Šešupės. Valsčiaus šiaurinę dalį ribojo Trapėnų giria, pietuose telkšojo Kakšių balos pelkė. Į šiaurę nuo Naujųjų Krauleidžių, Šešupės slėnio šlaite, augo nedidelis Plikšilio (Plickschillis) miškas.Galbrasten, Informationszentrum
Ostpreußen. Nuoroda tikrinta 2024-09-28. Valsčių rytų–vakarų kryptimi kirto Ragainės–Lazdynų plentas.

1939 m. valsčiuje buvo 2222 gyventojai. Didžiausios gyvenvietės buvo Galbrasčiai (541 gyv.), Didieji Kakšiai (453 gyv.) ir Vėdaraitiškiai (336 gyv.).Stadt Tilsit und Landkreis Tilsit-Ragnit/Pogegen, verwaltungsgeschichte.de. Suarchyvuota 2016-03-14. Nuoroda tikrinta 2024-09-28.

 Šaltiniai 

Kategorija:Ragainės apskrities valsčiai
Kategorija:Tilžės-Ragainės apskrities valsčiai